Ego Galterus, Lingonensis episcopus, notum sit omnibus presentibus et futuris quod Henricus de Mellegneio concessit ecclesie Clarevallis et libere donavit in elemosinam quicquid Hugo Chevalcheia in territorio Campaniaco tenuerat, et libere donavit quod de feodo ejus fuerat, et quidquid etiam in eodem territorio de ejus feodo fuerat quidque tenuisset. Liberam quoque garantiam promisit eidem ecclesie de his omnibus adversus omnes qui querelam aliquam inde moverint. Laudaverunt hoc uxor ejus Agnes et filius ejus Herveius, et Bartholomeus, et Floreta, filia ejus, et Agnes, filia Gaweni, que debebat esse uxor Herveii junioris. Actum anno domini M°C°LX°IIII°.